-230-

**Zápisnica**

**z 21. pracovného zasadnutia Obecného zastupiteľstva**

**v Kráľovej nad Váhom**

**dňa 23. augusta 2017**

**Prítomní:**

|  |  |
| --- | --- |
| **Starosta obce:** | RNDr. Ferenc Bergendi |
| **Poslanci OZ:** | Mgr. Hajnalka Oláh |
|  | Ing. Imrich KovácsIng. Ladislav AdamkóOndrej KožuchIng. Štefan Vincze |
|  |  |
| **Referentky OcÚ :** | Bc. Erika Šmátralová |
|  |  |
| **Hlavný kontrolór:** | Štefan Bencze |
| **Hostia:** | Mgr. Sidónia TamásováOndrej Varga |

Zasadnutie otvoril starosta obce RNDr. Ferenc Bergendi, ktorý privítal prítomných a konštatoval, že všetci poslanci OZ boli na zasadnutie pozvaní osobne rozoslanými pozvánkami zo dňa 11.8.2017. Uviedol, že poslanci OZ: Bc. Tibor Vincze, Ing. Eliška Vargová a Atila Forró nahlásili neprítomnosť.

Priebeh rokovania je nahrávaný a napálený na DVD, čo tvorí prílohu zápisnice.

**1. Otvorenie zasadnutia, určenie overovateľov a zapisovateľa zápisnice**

a) Za overovateľov zápisnice boli navrhnutí poslanci OZ: Mgr. Hajnalka Oláh

 Ing. Ladislav Adamkó

**Návrh na určenie overovateľov zápisnice poslanci OZ v Kráľovej nad Váhom**

**s c h v á l i l i**

**uznesením číslo 39a/2017-OZ**

*Prezentácia: 6 poslancov OZ*

*Za schválenie overovateľov zápisnice hlasovalo 6 poslancov OZ: Ing. Ladislav Adamkó, Ing. Imrich Kovács, Ondrej Kožuch, Mgr. Hajnalka Oláh, Ing. Štefan Vincze, Ing. Kristián Morovič*

b) Za zapisovateľku bola navrhnutá referentka OcÚ, Bc. Erika Šmátralová

**Návrh na určenie zapisovateľky zápisnice poslanci OZ v Kráľovej nad Váhom**

**s c h v á l i l i**

**uznesením číslo 39b/2017-OZ**

*Prezentácia: 6 poslancov OZ*

*Za schválenie zapisovateľa zápisnice hlasovalo 6 poslancov OZ: Ing. Ladislav Adamkó, Ing. Imrich Kovács, Ondrej Kožuch, Mgr. Hajnalka Oláh, Ing. Štefan Vincze, Ing. Kristián Morovič*

**2. Návrh na schválenie programu zasadnutia obecného zastupiteľstva**

-231-

Poslancom bola doručená pozvánka na zasadnutie obecného zastupiteľstva obsahujúca návrh programu zasadnutia. Návrh programu predniesol starosta obce RNDr. Ferenc Bergendi

1. Otvorenie zasadnutia obecného zastupiteľstva, určenie overovateľov a zapisovateľa zápisnice
2. Návrh na schválenie programu schôdze obecného zastupiteľstva
3. Informácia o plnení uznesení z predchádzajúceho zasadnutia OZ
4. Správa hlavného kontrolóra obce – kontrola príjmov, výdavkov a finančných operácií obce, hospodárenie a nakladanie s majetkom obce a majetkovými právami Obce Kráľová nad Váhom za obdobie: I. štvrťrok 2017
5. Plán kontrolnej činnosti hlavného kontrolóra obce na II. polrok 2017
6. Správa hlavného kontrolóra obce – kontrola dodržiavania ustanovení VZN č. 2/2012 o poskytovaní dotácií z rozpočtu obce za obdobie rok 2016
7. SSC Bratislava – kúpna zmluva – stanovisko
8. ZD. A. s. Bratislava – návrh zmluvy o zriadení vecných bremien a prevzatí záväzkov
9. Erazmus Molnár, Kráľová nad Váhom č. 474 – žiadosť o odkúpenie spoluvlastníckych podielov
10. SRZ Kráľová nad Váhom – Žiadosť o poskytnutie nenávratných finančných prostriedkov na rok 2017
11. Vyhodnotenie projektov – žiadosti o poskytnutie dotácie z rozpočtu obce na rok 2017 – kultúra, šport
12. Informácie o prerokovaní ZaD č. 2 k ÚP Kráľová nad Váhom
13. Informácie – nákup traktorovej kosačky
14. COOP Jednota – predloženie podkladov k zámennej zmluve
15. Záver

Starosta obce sa nakoniec opýtal, či má niekto ešte návrh na doplnenie, alebo pripomienky k programu.

**Mgr. Hajnalka Oláh, poslankyňa OZ** – navrhla doplniť program zasadnutia o informácie o aktuálnom stave v miestnych základných školách

Poslanci OZ s doplnením programu zasadnutia súhlasili a prijali:

**Uznesenie číslo: 40/2017-OZ**

**Obecné zastupiteľstvo v Kráľovej nad Váhom**

**s c h v á l i l o**

**program zasadnutia obecného zastupiteľstva.**

*Prezentácia: 6 poslancov OZ*

*Za schválenie programu hlasovalo 6 poslancov OZ: Ing. Ladislav Adamkó, Ing. Imrich Kovács, Ondrej Kožuch, Mgr. Hajnalka Oláh, Ing. Štefan Vincze, Ing. Kristián Morovič*

1. **Informácia o plnení uznesení z predchádzajúceho zasadnutia OZ**

Správa bola doručená poslancom OZ. Hlavný kontrolór obce, **Štefan Bencze** v krátkosti informoval prítomných o kontrole plnenia uznesení z 20. zasadnutia OZ:

* na zasadnutí bolo prijatých 10 uznesení z ktorých je 9 splnených a výkon 1 uznesenia č. 34/2017-OZ – schválená kúpa pozemku podiel Ing. Arpáda Beneša - bol pozastavený starostom obce podľa § 13 ods. 6 zákona o obecnom zriadení v znení neskorších predpisov;

k pozastavenému uzneseniu dodal, ak OZ uznesenie nepotvrdí do 2 mesiacov, uznesenie stráca platnosť.

* pozastavené uznesenie bolo prijaté dňa 14. júna 2017 a podľa zákona mohlo byť opätovne potvrdené do 14.augusta 2017. Nasledujúce zasadnutie OZ podľa bodu 10 – Záver, z 20. zasadnutia OZ bolo stanovené na 26.07.2017 (v časovom limite na potvrdenie uznesenia podľa zákona). Zasadnutie OZ na deň 26.07.2017 nebolo zvolané;

-232-

* podľa § 12 ods. 1 zákona, OZ zasadá podľa potreby, najmenej však raz za 3 mesiace (zasadnutia zvoláva starosta obce). Ak požiada o zvolanie zasadnutia OZ aspoň tretina poslancov (3), starosta zvolá zasadnutie OZ tak, aby sa uskutočnilo do 15 dní od doručenia žiadosti na jeho konanie;
* ak starosta nezvolá zasadnutie za 3 mesiace, zvolá ho zástupca starostu, alebo iný poslanec poverený OZ. Ak starosta nie je prítomný, alebo odmietne viesť takto zvolané zasadnutie OZ, vedie ho ten, kto zasadnutie OZ zvolal;
* ak starosta nezvolá zasadnutie na základe požiadavky poslancov OZ, zasadnutie sa uskutoční 15. pracovný deň od doručenia žiadosti na jeho konanie. Ak starosta nie je prítomný resp. odmietne viesť zasadnutie, vedie ho zástupca starostu, ak nie je prítomný, alebo odmietne viesť, vedie ho poslanec poverený OZ.
* poslanci zrušenie zasadnutia OZ na 26.07.2017 obdŕžali e-mailom dňa 19.07.2017 a mali 17 pracovných dní na zvolanie zasadnutia OZ na potvrdenie výkonu schváleného uznesenia;
* postup pri zvolávaní zasadnutí OZ (riadne a mimoriadne zasadnutia) je uvedený aj v § 4 Rokovacieho poriadku Obecného zastupiteľstva v Kráľovej nad Váhom (postup v rokovacom poriadku je v súlade so zákonom).

**Ing. Štefan Vincze, poslanec OZ** – položil otázku: čo ďalej s pozemkom?

**Mgr. Hajnalka Oláh, poslankyňa OZ** – informovala prítomných, že Ing. Beneš už ponúka na internete pozemok na predaj. Podľa nej, keby obec kúpila pozemok aj za tú cenu čo žiadal p. Beneš, následne by mohla predať pozemok v celosti (zatiaľ podiely nie sú rozlíšené) a vynaložené finančné prostriedky na kúpu by sa vrátili.

Rozprava medzi prítomnými ohľadom veta uznesenia, predaja – kúpy pozemku, možnosti znovu rokovania o kúpe pozemku (viď. záznam na DVD). Na záver rozpravy kontrolór obce navrhol, že zistí či obecné zastupiteľstvo môže znovu rokovať o predmetnej veci, ak áno, kedy.

Po rozprave kontrolór obce ešte informoval prítomných o nesplnených uzneseniach:

* aktualizácia Zásad hospodárenia a nakladania s majetkom obce – zodpovedný odborný aparát obecného úradu
* možnosti a podmienky zámeny pozemkov – predajňa COOP Jednota – zodpovedný starosta obce

a priebežne plnenie uznesení:

* predaj pozemku pre Gabrielu Szabovú
* vypracovanie/prepracovanie nového VZN o dotáciách z rozpočtu obce

Po informáciách a prerokovaní správy poslanci OZ prijali:

**Uznesenie číslo: 41/2017-OZ**

**Obecné zastupiteľstvo v Kráľovej nad Váhom**

**b e r i e n a  v e d o m i e**

**správu o kontrole plnenia uznesení z 20. zasadnutia Obecného zastupiteľstva v Kráľovej nad Váhom konaného dňa 14. júna 2017**

*Prezentácia: 6 poslancov OZ*

*Správu brali na vedomie 6 poslanci OZ: Ing. Ladislav Adamkó, Ing. Imrich Kovács, Ondrej Kožuch, Mgr. Hajnalka Oláh, Ing. Štefan Vincze, Ing. Kristián Morovič*

-233-

1. **Správa hlavného kontrolóra obce – kontrola príjmov, výdavkov a finančných operácií obce, hospodárenie a nakladanie s majetkom obce a majetkovými právami Obce Kráľová nad Váhom za obdobie: I. štvrťrok 2017**

Správa o kontrole, ktorá bola zameraná na kontrolu príjmov, výdavkov a finančných operácií rozpočtu obce, dodržiavania vybraných ustanovení zákonov bola doručená poslancom OZ. V správe sú uvedené nedostatky, ktoré boli zistené pri kontrole pokladničných dokladov, účtovných záznamov na bankových účtoch, údaje o plnení rozpočtu obce k 31.3.2017 a o úverovej zaťaženosti a splátky úverov. Na konci správy je uvedený prehľad výdavkov na separovaný zber, na základe čoho výdavky boli vyfakturované spoločnosti ASA Zohor.

Po informáciách poslanci OZ prijali:

**Uznesenie číslo: 42/2017-OZ**

**Obecné zastupiteľstvo v Kráľovej nad Váhom**

**b e r i e n a  v e d o m i e**

**správu č. 13/2017 – kontrola príjmov, výdavkov a finančných operácií obce, hospodárenie a nakladanie s majetkom obce a majetkovými právami Obce Kráľová nad Váhom za obdobie: I. štvrťrok 2017 (01.01.2017 – 31.03.2017)**

*Prezentácia: 6 poslancov OZ*

*Správu brali na vedomie 6 poslanci OZ: Ing. Ladislav Adamkó, Ing. Imrich Kovács, Ondrej Kožuch, Mgr. Hajnalka Oláh, Ing. Štefan Vincze, Ing. Kristián Morovič*

1. **Plán kontrolnej činnosti hlavného kontrolóra obce na II. polrok 2017**

Plán kontrolnej činnosti bol doručený poslancom OZ a zverejnený na webstránke obce. Kontrolór obce sa opýtal poslancov OZ, či majú ešte nejakú požiadavku na doplnenie plánu kontroly a v akej oblasti.

**Mgr. Hajnalka Oláh, poslankyňa** OZ – žiadala kontrolóra obce o prekontrolovanie čerpania finančných prostriedkov vynaložených mesačne v oblasti školstva (prenesené aj originálne kompetencie)

**Ing. Imrich Kovács, poslanec OZ** – žiadal prekontrolovať dodržiavanie povinností zmluvných strán uvedené v Koncesnej zmluve o zabezpečení prevádzky, modernizácie a údržby sústavy verejného osvetlenia Kráľová nad Váhom

Po prerokovaní a predložení návrhov na doplnenie kontrolnej činnosti poslanci OZ prijali:

**Uznesenie číslo: 43/2017-OZ**

**Obecné zastupiteľstvo v Kráľovej nad Váhom**

**s c h v á l i l o**

**Plán kontrolnej činnosti hlavného kontrolóra Obce Kráľová nad Váhom na II. polrok 2017 s doplnením**

*Prezentácia: 6 poslancov OZ*

*Za schválenie plánu kontrolnej činnosti hlasovalo 6 poslancov OZ: Ing. Ladislav Adamkó, Ing. Imrich Kovács, Ondrej Kožuch, Mgr. Hajnalka Oláh, Ing. Štefan Vincze, Ing. Kristián Morovič*

1. **Správa hlavného kontrolóra obce – kontrola dodržiavania ustanovení VZN č. 2/2012 o poskytovaní dotácií z rozpočtu obce za obdobie rok 2016**

**Štefan Bencze, kontrolór obce** – kontrola bola zameraná na dodržiavanie § 7 ods. 2 až 7 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých

-234-

zákonov v znení neskorších predpisov a Všeobecného záväzného nariadenia obce č. 2/2012 o poskytovaní dotácií z rozpočtu obce. Pri kontrole neboli zistené vážne nedostatky.

Po informáciách o kontrole poslanci OZ prijali:

**Uznesenie číslo: 44/2017-OZ**

**Obecné zastupiteľstvo v Kráľovej nad Váhom**

**b e r i e n a  v e d o m i e**

**správu č. 14/2017 – kontrola dodržiavania ustanovení VZN č. 2/2012 o poskytovaní dotácií z rozpočtu obce za obdobie rok 2016**

*Prezentácia: 6 poslancov OZ*

*Správu brali na vedomie 6 poslanci OZ: Ing. Ladislav Adamkó, Ing. Imrich Kovács, Ondrej Kožuch, Mgr. Hajnalka Oláh, Ing. Štefan Vincze, Ing. Kristián Morovič*

1. **Informácie o aktuálnom stave v miestnych základných školách**

**Mgr. Hajnalka Oláh, poslankyňa OZ, predsedníčka Komisie školstva, kultúry, sociálnych záležitostí a informovanosti** – informovala prítomných o aktuálnom stave, počte žiakov v miestnych základných školách, o personálnom obsadení a fungovaní škôl predovšetkým v základnej škole s vyučovacím jazykom maďarským, kde sa znížil počet detí od septembra na 14. O aktuálnom stave má informácie od riaditeľky základnej školy s VJM. Neodporúča od septembra meniť personálne obsadenie, ani zlúčenie tried. Navrhla, aby sa obecné zastupiteľstvo zaoberalo problematikou škôl po vykonaní kontroly čerpania finančných prostriedkov, a je potrebné počkať na výpočet pridelenia finančných prostriedkov na šk. rok 2017/18 podľa počtu detí. Informovať prítomných sa rozhodla z dôvodu, že sa v obci šíri nepravdivé tvrdenie o zániku jednej triedy.

**RNDR. Ferenc Bergendi, starosta obce** – súhlasil s návrhom poslankyne OZ a tiež navrhol k problematike sa vrátiť po presných informáciách o pridelení finančných prostriedkoch na budúci šk. rok.

Rozprava medzi prítomnými ohľadom fungovania škôl od septembra (viď. záznam na DVD)

1. **SSC Bratislava – kúpna zmluva – stanovisko**

Na zasadnutí OZ dňa 14.6.2017 obecné zastupiteľstvo schválilo zverejniť zámer predaja majetku obce (pozemkov potrebných na vybudovanie obchvatu mesta Šaľa), nesúhlasilo s navrhnutou kúpnou cenou uvedenou v kúpnej zmluve a poverilo starostu obce vyvolať rokovanie ohľadom ceny pozemkov s dotknutou stranou.

**RNDr. Ferenc Bergendi, starosta obce** – listom zo dňa 19.6.2017 informoval dotknutú stranu o výsledku rokovania OZ a vyzval o určenie termínu na rokovanie o možných riešeniach v predmetnej veci.

Obec obdŕžala stanovisko SSC Bratislava, ktoré bolo doručené aj poslancom OZ, kde je uvedené, že ak nepríde k dohode a podpise zmluvy bude podaný návrh na vyvlastnenie pozemkov.

**Mgr. Hajnalka Oláh, Ondrej Kožuch, Ing. Imrich Kovács poslanci OZ** – sú za to, aby pozemky boli predané, aby Obec Kráľová nad Váhom výstavbu obchvatu nebrzdila

Po prerokovaní poslanci OZ prijali:

-235-

**Uznesenie číslo: 45/2017-OZ**

**Obecné zastupiteľstvo v Kráľovej nad Váhom**

**s c h v á l i l o**

**podpis kúpnej zmluvy č. 665/6153/KZ-2017 so SSC Bratislava, za cenu stanovenú znaleckým posudkom č. 13/2017 - 15,98 EUR/m²**

*Prezentácia: 6 poslancov OZ*

*Za schválenie podpisu KZ hlasovalo 6 poslancov OZ: Ing. Ladislav Adamkó, Ing. Imrich Kovács, Ondrej Kožuch, Mgr. Hajnalka Oláh, Ing. Štefan Vincze, Ing. Kristián Morovič*

1. **ZD. A. s. Bratislava – návrh zmluvy o zriadení vecných bremien a prevzatí záväzkov**

Na zasadnutí OZ dňa 25.2.2015 poslanci OZsúhlasili s uzavretím Zmluvy o budúcej zmluve o zriadení vecných bremien a prevzatí záväzku za odplatu na časti pozemkov parc. č. 3303 a parc. č. 3299/142, rozsah ktorých bude určený geometrickým plánom vypracovaným s investorom na vlastné náklady po zrealizovaní stavby.

Dňa 09.06.2017 ZD a. s. Bratislava predložila návrh zmluvy o zriadení vecných bremien a prevzatí záväzku s prílohami so žiadosťou o odsúhlasenie zriadenie vecných bremien podľa zaslanej zmluvy.

Po prerokovaní poslanci OZ prijali:

**Uznesenie číslo 46/2017-OZ**

**Obecné zastupiteľstvo v Kráľovej nad Váhom**

**s ú h l a s i l o**

**so zriadením vecného bremena v prospech spoločnosti Západoslovenská distribučná, a. s. Jedná sa o nasledovnú nehnuteľnosť:**

|  |  |  |  |  |  |  |  |
| --- | --- | --- | --- | --- | --- | --- | --- |
| **Parcelné****číslo** | **Register****KN** | **LV č.** | **Výmera****v m²** | **Druh pozemku** | **Katastrálne****územie** | **Obec** | **Okres**  |
| **3303** | **C** | **964** | **4 496** | **Zastavané plochy a** **nádvoria** | **Kráľová nad****Váhom** | **Kráľová nad****Váhom** | **Šaľa** |

**Vecné bremeno sa zriaďuje za jednorazovú odplatu vo výške 1,10 EUR, slovom: jedno euro a desať centov za 1 m² výmery zameraných vecných bremien vymedzených Geometrickým plánom na vyznačenie vecného bremena na priznanie práva uloženia inžinierskych sietí na p. č. 3299/214 a p. č. 3303 č. 47/2016 vypracovaného s firmou GEODETI s. r. o., Priehradná ul. 1, 949 01 Nitra, overeného na Okresnom úrade, Katastrálny odbor Šaľa dňa 13.06.2016, pod číslom 274/2016. Rozsah vecného bremena na p. č. 3303 je vymedzené  prílohou ku geometrickému plánu o výmere 176 m². Celková hodnota jednorazovej odplaty je 193,60 EUR, slovom: stodeväťdesiattri eur šesťdesiat centov.**

*Prezentácia: 6 poslancov OZ*

*Za zriadenie vecného bremena hlasovalo 6 poslancov OZ: Ing. Ladislav Adamkó, Ing. Imrich Kovács, Ondrej Kožuch, Mgr. Hajnalka Oláh, Ing. Štefan Vincze, Ing. Kristián Morovič*

1. **Erazmus Molnár, Kráľová nad Váhom č. 474 – žiadosť o odkúpenie spoluvlastníckych podielov**

Dňa 2.8.2017 menovaný podal žiadosť o odkúpene spoluvlastníckych podielov za účelom vysporiadania vlastníckych vzťahov rodičovského domu s. č. 7 a priľahlých pozemkov.

Obec dňa 7. 8.2017 zverejnila zámer predaja majetku v znení:

**Predmet predaja:** spoluvlastnícke podiely Obce Kráľová nad Váhom z pozemkov:

-236-

|  |  |  |  |  |  |
| --- | --- | --- | --- | --- | --- |
| **LV č.** | **Parcela** **„C“ č.**  | **Druh pozemku**  | **Výmera** **v m²**  | **Podiel** **obce** | **Podiel** **v m²** |
| 343 | 16 | Zastav. plochy a nádvoria | 61 | 52/504 | 6,29 |
|  | 17 | Záhrady  | 662 | 52/504 | 68,30 |
| 345 | 18/1 | Záhrady  | 593 | 52/1008 | 30,59 |
|  | 18/2 | Zastav. plochy a nádvoria | 540 | 52/1008 | 27,86 |
| **Spolu:** | **133,04** |

**Spôsob prevodu** majetku obce **ako prípad hodný osobitného zreteľa** v súlade s § 9a ods. 8 písm. e) zákona č. 138/1991 Zb. o majetku obcí v znení neskorších predpisov a doplnkov.

**Dôvodom** osobitného zreteľa je zámer vysporiadania vlastníctva pozemkov podľa skutočnej držby väčšinového spoluvlastníka pozemkov – Erazmus Molnár, bytom Kráľová nad Váhom s. č. 474

**Kúpna cena:** v zmysle vydanej Smernice č. 2/2016 pre určenie minimálnej ceny pozemkov a postup pri predaji pozemkov vo vlastníctve Obce Kráľová nad Váhom

**Usporiadanie:** sa uskutoční vyhotovením kúpno-predajnej zmluvy.

V rámci rozpravy ohľadom predaja pozemkov poslanci OZ sa dohodli, že predaj sa uskutoční v zmysle Smernice č. 2/2016, Čl. 5, bod d) za cenu 12,00 EUR/m² (viď. záznam na DVD)

Po prerokovaní poslanci OZ prijali:

**Uznesenie číslo 47/2017-OZ**

**Obecné zastupiteľstvo v Kráľovej nad Váhom**

**s c h v á l  i l o**

**predaj spoluvlastníckych podielov pozemkov Obce Kráľová nad Váhom v k. ú. Kráľová nad Váhom, vedené na Okresnom úrade Šaľa, katastrálny odbor**

|  |  |  |  |  |  |
| --- | --- | --- | --- | --- | --- |
| **LV č.** | **Parcela** **„C“ č.**  | **Druh pozemku**  | **Výmera** **v m²**  | **Podiel** **obce** | **Podiel** **v m²** |
| 343 | 16 | Zastav. plochy a nádvoria | 61 | 52/504 | 6,29 |
|  | 17 | Záhrady  | 662 | 52/504 | 68,30 |
| 345 | 18/1 | Záhrady  | 593 | 52/1008 | 30,59 |
|  | 18/2 | Zastav. plochy a nádvoria | 540 | 52/1008 | 27,86 |
| **Spolu:** | **133,04** |

**z dôvodu hodného osobitného zreteľa v zmysle § 9a ods. 8, písm. e) zákona č. 138/1991 Zb. o majetku obcí v znení neskorších predpisov. Za cenu 12,-€/m², pre Erazmus Molnár, r. Molnár, nar. 12.06.1956, bytom Kráľová nad Váhom č. 474. Dôvodom osobitného zreteľa je zámer občanov vysporiadať vlastníctvo pozemkov podľa skutočnej držby.**

*Prezentácia: 6 poslancov OZ*

*Za predaj spoluvlastníckych podielov hlasovalo 6 poslancov OZ: Ing. Ladislav Adamkó, Ing. Imrich Kovács, Ondrej Kožuch, Mgr. Hajnalka Oláh, Ing. Štefan Vincze, Ing. Kristián Morovič*

1. **SRZ Kráľová nad Váhom – Žiadosť o poskytnutie nenávratných finančných prostriedkov na rok 2017**

Obvodná organizácia Slovenského rybárskeho zväzu Kráľová nad Váhom dňa 19.07.2017 doručila žiadosť o poskytnutie nenávratných finančných prostriedkov na rok 2017.

Žiadateľ navrhuje výšku nenávratných finančných prostriedkov vo výške zaplatených správnych poplatkov za rybárske lístky za rok 2017 t. j. 1198,- EUR.

-237-

V rámci rozpravy ohľadom poskytnutia finančných prostriedkov prítomní podotýkali, že rybársky zväz mal možnosť uchádzať sa o dotáciu z rozpočtu obce v termíne určenom vo výzve na podávanie žiadosti o dotáciu na podporu športových aktivít (viď. záznam na DVD)

Po prerokovaní poslanci OZ prijali:

**Uznesenie číslo 48/2017-OZ**

**Obecné zastupiteľstvo v Kráľovej nad Váhom**

**n e s ú h l a s í**

**s návrhom Obvodnej organizácie Slovenského rybárskeho zväzu Kráľová nad Váhom na poskytnutie nenávratných finančných prostriedkov**

**n a v r h u j e**

**žiadateľovi v budúcnosti uchádzať sa o finančné prostriedky v termíne určenom vo výzvach na podávanie žiadosti o dotáciu na podporu jednotlivých kultúrno - spoločenských a športových aktivít z rozpočtu Obce Kráľová nad Váhom**

*Prezentácia: 6 poslancov OZ*

*S poskytnutím nenávratných finančných prostriedkov nesúhlasilo 6 poslancov OZ: Ing. Ladislav Adamkó, Ing. Imrich Kovács, Ondrej Kožuch, Mgr. Hajnalka Oláh, Ing. Štefan Vincze, Ing. Kristián Morovič*

1. **Vyhodnotenie projektov – žiadosti o poskytnutie dotácie z rozpočtu obce na rok 2017 – kultúra, šport**

V rámci výzvy na podporu kultúrnych a voľnočasových aktivít boli podané žiadosti o poskytnutie dotácie:

|  |  |  |
| --- | --- | --- |
| **Žiadateľ:** | **Názov projektu:** | **Výšia žiadanej dotácie** |
| Rodičovské združenie pri ZŠ s VJS - Občianske združenie | Objavujeme umenie so starými rodičmi | 1200,- EUR |
| KiKE – Kultúrne združenie v Kráľovej nad Váhom | Eszterlánc | 1500,- EUR |
| KiKE – Kultúrne združenie v Kráľovej nad Váhom | Spoločný kultúrny program Gyulafirátót – Kráľová nad Váhom | 500,- EUR |
| Neskrotní Komedianti (I.E.T) – Féktelen Komédilások (I.E.T) | Zúčastnenie sa na XIX. Celoštátnom divadelnom festivale Béni Egressyho | 930,- EUR |
| Spolu: |  | 4130,- EUR |

**Mgr. Hajnalka Oláh, poslankyňa OZ, predsedníčka Komisie školstva, kultúry, sociálnych záležitostí a informovanosti** – nakoľko všetky žiadosti o poskytnutie dotácie boli doručené aj poslancom OZ na preštudovanie/prekontrolovanie a výška žiadaných finančných prostriedkov nepresahuje výšku schválených fin. prostriedkov na poskytnutie dotácií z rozpočtu obce navrhuje žiadostiam vyhovieť.

V rámci výzvy na podporu športových aktivít boli podané žiadosti o poskytnutie dotácie:

|  |  |  |
| --- | --- | --- |
| **Žiadateľ:** | **Názov projektu:** | **Výšia žiadanej dotácie** |
| Združenie maďarských rodičov na Slovensku – Školská rada K. n/V. | Naučme sa aj mi plávať! | 250,- EUR |
| Rodičovské združenie pri ZŠ s VJS – Občianske združenie | Bezpečné detstvo – pri vode bez nehody II.  | 1400,- EUR |
| Futbalový club Kráľová nad Váhom | Vykrytie nákladov na prevádzku a činnosť FC Kráľová nad Váhom | 6000,- EUR |
| Spolu: |  | 7650,- EUR |

-238-

**Ing. Štefan Vincze, poslanec OZ, predseda Komisie mládeže a športu** – členovia komisie odporúčajú schváliť žiadané dotácie. Navrhol na konci zasadnutia diskutovať o činnosti futbalového klubu.

Po prerokovaní poslanci OZ prijali:

**Uznesenie 49/2017-OZ**

**Obecné zastupiteľstvo v Kráľovej nad Váhom**

**s c h v á l i l o**

**poskytnutie dotácie z rozpočtu obce na rok 2017 na podporu kultúrnych a voľnočasových aktivít pre:**

* Rodičovské združenie pri Základnej škole s VJS – Občianske združenie Kráľová nad Váhom vo výške: **1200,- EUR**
* KIKE kultúrne združenie v Kráľovej nad Váhom vo výške: **1500,-EUR**
* KIKE kultúrne združenie v Kráľovej nad Váhom vo výške: **500,-EUR**
* Neskrotní komedianti (I.E.T.) – Féktelen Komédiások (i.E.T.) Kráľová nad Váhom vo výške: **930,- EUR**

a

**poskytnutie dotácie z rozpočtu obce na rok 2017 na podporu športových aktivít pre:**

* Združenie maďarských rodičov na Slovensku - Školská rada Kráľová nad Váhom/Szlovákiai Magyar Szülők Szövetsége - Iskolai Tanács Vágkirályfa vo výške: **250,- EUR**
* Rodičovské združenie pri Základnej škole s VJS – Občianske združenie Kráľová nad Váhom vo výške: **1400,- EUR**
* FC Kráľová nad Váhom vo výške: **6000,- EUR**

*Prezentácia 6 poslancov OZ*

*Za poskytnutie dotácie hlasovalo 6 poslancov OZ: Ing. Ladislav Adamkó, Ing. Imrich Kovács, Ondrej Kožuch, Mgr. Hajnalka Oláh, Ing. Štefan Vincze, Ing. Kristián Morovič*

Po hlasovaní starosta obce pripomenul, že v rozpočte naplánoval reprezentačné vo výške 500,- EUR a faktúra za autobus na Stretnutie Sv. Kráľa bola vo výške 1000,- EUR bolo by dobré, ak obecné zastupiteľstvo bude rokovať o zmenách v rozpočte z finančných prostriedkov, ktoré zostali z dotácií boli presunuté na reprezentačné výdavky.

1. **Informácie o prerokovaní ZaD č. 2 k ÚP Kráľová nad Váhom**

Starosta obce informoval prítomných o prerokovaní Zmien a doplnkov č. 2 k Územnému plánu Obce Kráľová nad Váhom na ktorom sa osobne nezúčastnil, z dôvodu čerpania dovolenky. Informácie má od referentky OcÚ, Vadkertiovej:

* pripomienkové konanie bolo dňa 16.08.2017 s verejným prerokovaním v kultúrnom dome,
* všetky navrhnuté lokality boli zapracované.

Po informáciách poslanci OZ prijali:

**Uznesenie 50/2017-OZ**

**Obecné zastupiteľstvo v Kráľovej nad Váhom**

**b e r i e n a  v e d o m i e**

**informácie o prerokovaní Zmien a doplnkov č. 2 k Územnému plánu Obce Kráľová nad Váhom**

*Prezentácia 6 poslancov OZ*

*Informácie brali na vedomie 6 poslanci OZ: Ing. Ladislav Adamkó, Ing. Imrich Kovács, Ondrej Kožuch, Mgr. Hajnalka Oláh, Ing. Štefan Vincze, Ing. Kristián Morovič*

-239-

1. **Informácie – nákup traktorovej kosačky**

Bol uskutočnený prieskum trhu, na internete boli vyhľadávané traktorové kosačky s technickými parametrami rovnakými resp. vyššími, ako má existujúca kosačka. Zoznam a ponuky z internetu porovnávali členovia komisie výstavby. Boli vybraté dve kosačky, na ktoré boli vyžiadané cenové ponuky. Do termínu predloženia cenovej ponuky boli doručené dve ponuky:

1. Šupa technika, Veľké Kostoľany – cena 3400,- € bez DPH a 4080,- € s DPH
2. CKD Market s. r. o. Trnava – cena 3224,16 € bez DPH a 3869,- € s DPH

Na uzavretie zmluvy na dodávku kosačky bude vyzvaný dodávateľ CKD Market s. r. o. Trnava.

Rozprava medzi prítomnými ohľadom technických parametrov traktorovej kosačky, opravy/servizovaní, či by nebolo výhodnejšie kúpiť drahšiu kosačku (Husqvarna) v Šali, ako nosiť lacnejšiu do Trnavy, o sezónnych akciách v Mountfielde (viď. záznam na DVD).

**Štefan Bencze, kontrolór obce** - poznamenal, že pán starosta by nemal dať hlasovať o týchto záležitostiach, má to naplánované v rozpočte, poslancov má len informovať, že úloha je splnená, t. j. kúpil malý traktor na základe VO alebo prieskumu trhu.

Po rozprava poslanci OZ prijali:

**Uznesenie 51/2017-OZ**

**Obecné zastupiteľstvo v Kráľovej nad Váhom**

**s c h v á l i l o**

**kúpu traktorovej kosačky.**

*Prezentácia 6 poslancov OZ*

*Za kúpu malotraktora hlasovalo 6 poslancov OZ: Ing. Ladislav Adamkó, Ing. Imrich Kovács, Ondrej Kožuch, Mgr. Hajnalka Oláh, Ing. Štefan Vincze, Ing. Kristián Morovič*

1. **COOP Jednota Galanta – predloženie podkladov k zámennej zmluve**

COOP Jednota Galanta v liste doručenej na obecný úrad dňa 17.07.2017 (bol doručený aj poslancom OZ na preštudovanie) predkladal informácie o hodnote nehnuteľného majetku vrátane rozpočtových nákladov plánovaných rekonštrukčných prác, ktoré ponúka do predrokovanej zámennej zmluvy. Žiada obec o predloženie návrhu ceny pozemkovej nehnuteľnosti, ktorú ponúka do zámennej zmluvy.

**RNDr. Ferenc Bergendi, starosta obce** – navrhol vytvoriť komisiu, ktorá by sa zaoberala so zámenou a rokovala so zástupcami COOP Jednota. Ďalej navrhol materiál stiahnuť z rokovania, vypracovať stratégiu pokračovania v rokovaní a následne sa vrátiť k predmetnej veci.

Po krátkej rozprave ohľadom zámeny poslanci so starostovým návrhom súhlasili a materiál bol stiahnutý z rokovania (viď. záznam na DVD).

1. **Ostatné**
* Pre hlavného kontrolóra obce, ktorý metodicky pomáhal aj vypracoval rozpočet obce bola navrhnutá jednorazová odmena.

Po prerokovaní **návrhu na odmenu poslanca OZ, Ondreja Kožucha,** poslanci OZ prijali:

**Uznesenie 52/2017-OZ**

**Obecné zastupiteľstvo v Kráľovej nad Váhom**

**s c h v á l i l o**

**odmenu hlavnému kontrolórovi obce vo výške 900,- EUR.**

-240-

*Prezentácia 6 poslancov OZ*

*Za schválenie odmeny hlasovalo 5 poslancov OZ: Ing. Ladislav Adamkó, Ing. Imrich Kovács, Ondrej Kožuch, Ing. Štefan Vincze, Ing. Kristián Morovič*

*Zdržala sa 1 poslankyňa OZ: Mgr. Hajnalka Oláh*

* **Prolongácia Superlinky – Prima banka Slovensko a. s.** – starosta obce informoval prítomných, že sa blíži termín na predĺženie zmluvy o kontokorentnom úvere, ktorú obec má uzatvorenú s Prima bankou Slovensko a. s., (minulý rok v takomto čase tiež bola podaná žiadosť o prolongáciu úveru).

Poslanci OZ nemali námietky proti predĺženiu zmluvy o kontokorentnom úvere a prijali:

**Uznesenie 53/2017-OZ**

**Obecné zastupiteľstvo v Kráľovej nad Váhom**

**s c h v á l i l o**

**predĺženie zmluvy o kontokorentnom úvere v nezmenenom stave.**

*Prezentácia 6 poslancov OZ*

*Za schválenie odmeny hlasovalo 6 poslancov OZ: Ing. Ladislav Adamkó, Ing. Imrich Kovács, Ondrej Kožuch, Mgr. Hajnalka Oláh, Ing. Štefan Vincze, Ing. Kristián Morovič*

* **FC Kráľová nad Váhom** - **Ing. Štefan Vincze, poslanec OZ, predseda Komisie mládeže a športu** – informoval prítomných, že na zasadnutí komisie sa dozvedeli, že FC Kráľová nad Váhom v novej futbalovej sezóne nepokračuje, fungovanie FC Kráľová nad Váhom je prerušené – kto o tom rozhodoval sa nedozvedel. Na miestnom futbalovom ihrisku hráva mužstvo FK Betonaris Šaľa. Informoval sa, či obec má uzavretú nájomnú zmluvu na futbalové ihrisko so spomínaným mužstvom, alebo na základe čo hrajú, vymieňajú bránky. Je toho názoru, že je potrebné vyvolať rokovanie, na ktorom by sa zúčastnili zástupcovia obce ( starosta, členovia športovej komisie), zástupca FK Betonaris Šaľa, a by sa dohodlo na podmienkach prenájmu, ktoré treba zakotviť v nájomnej zmluve.

**RNDr. Ferenc Bergendi, starosta obce** - o prerušení činnosti FC Kráľová nad Váhom sa dozvedel od hospodára športového ihriska. Nedohodli sa ani na výmene bránok. Je toho istého názoru, že je potrebné vyvolať viacstranné rokovanie a dohodnúť sa o podmienkach.

Rozprava medzi prítomnými ohľadom fungovania FC Kráľová nad Váhom, využitia športového areálu, možných podmienkach prenájmu, vypracovania nájomnej zmluvy, terajšieho fungovania športového areálu a jeho hospodára. Na záver rozpravy prítomní sa dohodli, že starosta obce dohodne s dotknutými stranami termín na prerokovanie podmienok prenájmu športového areálu (viď. záznam na DVD)

* **Ing. Ladislav Adamkó, poslanec OZ** – sa informoval, či by sa nedalo natiahnuť vyššiu sieť pri detskom ihrisku od strany futbalového ihriska

**RNDr. Ferenc Bergendi, starosta obce** - obec nestačí opravovať existujúcu sieť pri viacúčelovom ihrisku, stále je roztrhnutá.

* **Ing. Imrich Kovács, poslanec OZ** - sa informoval ohľadom zabezpečenia separovaného odpadu, nakoľko je vyriešený zber plastov podľa harmonogramu, ale čo bude s ostatnými položkami separovaného odpadu. Je potrebné doriešiť/doplniť zmluvu s odberateľom separovaného odpadu

-241-

* **Mgr**. **Hajnalka Oláh, poslankyňa OZ** – sa informovala, či sa dá separovaný odpad odkladať aj na dvore obecného úradu – odpoveď znela, že áno do dvora sa dá doniesť separovaný odpad počas pracovnej doby
1. **Záver**

Na záver sa poslanci OZ dohodli o termíne ďalšieho zasadnutia obecného zastupiteľstva t. j. 27.09.2017.

Nakoľko prítomní už nemali žiadne pripomienky **starosta obce RNDr. Ferenc Bergendi** zasadnutie obecného zastupiteľstva ukončil a súčasne poďakoval prítomným za ich účasť.

RNDr. Ferenc Bergendi Mgr. Hajnalka Oláh

 starosta obce

 Ing. Ladislav Adamkó